CELEX: 62015CB0285
Language: el
Date: 2016-04-21 00:00:00
Title: Υπόθεση C-285/15: Διάταξη του Δικαστηρίου (όγδοο τμήμα) της 21ης Απριλίου 2016 [αίτηση του Consiglio di Stato (Ιταλία) για την έκδοση προδικαστικής αποφάσεως] — Beca Engineering Srl κατά Ministero dell’Interno (Προδικαστική Παραπομπή — Άρθρο 99 του Κανονισμού Διαδικασίας του Δικαστηρίου — Ελεύθερη κυκλοφορία των εμπορευμάτων — Οδηγία 89/106/ΕΟΚ — Προϊόντα του τομέα των δομικών κατασκευών — Εσωτερικές επενδύσεις καπνοδόχων — Εθνική νομοθεσία επιβάλλουσα την κατασκευή των καπνοδόχων αποκλειστικώς και μόνο με άφλεκτα υλικά)

1.8.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 279/6
            
         Διάταξη του Δικαστηρίου (όγδοο τμήμα) της 21ης Απριλίου 2016 [αίτηση του Consiglio di Stato (Ιταλία) για την έκδοση προδικαστικής αποφάσεως] — Beca Engineering Srl κατά Ministero dell’Interno
   (Υπόθεση C-285/15) (1)
   
   ((Προδικαστική Παραπομπή - Άρθρο 99 του Κανονισμού Διαδικασίας του Δικαστηρίου - Ελεύθερη κυκλοφορία των εμπορευμάτων - Οδηγία 89/106/ΕΟΚ - Προϊόντα του τομέα των δομικών κατασκευών - Εσωτερικές επενδύσεις καπνοδόχων - Εθνική νομοθεσία επιβάλλουσα την κατασκευή των καπνοδόχων αποκλειστικώς και μόνο με άφλεκτα υλικά))
   (2016/C 279/09)
   Γλώσσα διαδικασίας: η ιταλική
   
      Αιτούν δικαστήριο
   
   Consiglio di Stato
   
      Διάδικοι στην υπόθεση της κύριας δίκης
   
   Beca Engineering Srl
   
      κατά
   
   Ministero dell’Interno
   
      Διατακτικό
   
   Το συμβατό προς το δίκαιο της Ένωσης μιας εθνικής κανονιστικής ρυθμίσεως η οποία επιβάλλει να κατασκευάζονται οι καπνοδόχοι των αστικών εγκαταστάσεων θερμάνσεως με προϊόντα του τομέα των δομικών κατασκευών, όπως τα επίμαχα στην κύρια δίκη, τα οποία να είναι άφλεκτα δεν πρέπει να εκτιμάται υπό το πρίσμα της οδηγίας 89/106/ΕΟΚ του Συμβουλίου, της 21ης Δεκεμβρίου 1988, για την προσέγγιση των νομοθετικών, κανονιστικών και διοικητικών διατάξεων των κρατών μελών όσον αφορά τα προϊόντα του τομέα των δομικών κατασκευών, όπως τροποποιήθηκε με τον κανονισμό (ΕΚ) 1882/2003 του Ευρωπαϊκού Κοινοβουλίου και του Συμβουλίου, της 29ης Σεπτεμβρίου 2003.
   Η οδηγία 98/34/ΕΚ του Ευρωπαϊκού Κοινοβουλίου και του Συμβουλίου, της 22ας Ιουνίου 1998, για την καθιέρωση μιας διαδικασίας πληροφόρησης στον τομέα των τεχνικών προτύπων και προδιαγραφών και των κανόνων σχετικά με τις υπηρεσίες της κοινωνίας των πληροφοριών, όπως τροποποιήθηκε με την οδηγία 98/48/ΕΚ του Ευρωπαϊκού Κοινοβουλίου και του Συμβουλίου, της 20ής Ιουλίου 1998, έχει την έννοια ότι μια τέτοια εθνική κανονιστική ρύθμιση πρέπει να χαρακτηρίζεται ως «τεχνικός κανόνας», υπό την έννοια του άρθρου 1, σημεία 3 και 11, της εν λόγω οδηγίας, και ότι, σε περίπτωση παραλείψεως γνωστοποιήσεως της εν λόγω κανονιστικής ρυθμίσεως στην Ευρωπαϊκή Επιτροπή εκ μέρους του οικείου κράτους μέλους, σύμφωνα με το άρθρο 8 της ίδιας οδηγίας, όπως έχει τροποποιηθεί, η εν λόγω εθνική κανονιστική ρύθμιση δεν μπορεί να εφαρμοσθεί, πράγμα το οποίο οι ιδιώτες μπορούν να προβάλλουν ενώπιον του εθνικού δικαστηρίου.
   
      (1)  ΕΕ C 302 της 14.9.2015.